شەفەق نیوز/ سەرچەوەیگ ئەمنی لە پارێزگای سەڵاحەدین، ئمڕوو سێشەممە، خەوەردا ک پیاویگ سەرخوەش لە قەزای بێجی ژنەگەی خوەی کوشت.
سەرچەوەگە ئەرا ئاژانس شەفەق نیوز وت: پیاویگ سەرخوەش ژنەگەی  خوەی لە ئاوای (مالحە) لە دەوروگەرد بێجی لەوەر مرزفەیگ خیزانی وەگولە کوشت.
وتیش: هیزەیل ئەمنی تاوانکارەگە گردن، و لێکۆڵینەوە لە رویداوەگە واز کریا، و تەرمەگە ئەرا پزشک دادوەری بریا.
هەرلیوا،  سەرچەوەیگ ئەمنی لە پارێزگای زیقار، خەوەردا لە توومارکردن خوەیکوشتنیگ لەناوڕاس پارێزگاگە لەوەر هووشبەری.
سەرچەوەگە ئەرا ئاژانس شەفەق نیوز وت: گەنجیگ بیس ساڵان خوەی دادە سێدارە وەپەتیگ لەناو ماڵەگەی لە حەی ئەریدو لەناوراس شار ناسریە و خوەی کوشت.
سەرچەوەگە دیاری کرد ک لێکوڵینەوە سەرەتاییەگە باس ئەوە کەێد ک ئەو گەنجە لەوەر وەکارهاوردن هووشبەری خوەی کوشتیە.
